Osen naturreservat (Molde)

Osen naturreservat er et naturreservat i Molde kommune. Det består av et område ved utløpet av Oselva i Fannefjorden. Området ble vernet 8. november 2002. Reservatet inngår i verneplan for havstrand og elveos. Bruk av sykkel og hest utenom eksisterende veier er forbudt. Verneforskriften sier at formålet med vernet er «å ta vare på eit landskap som inneheld strandenger og vågos ved utløpet av eit verna vassdrag med eit stort sett intakt økosystem.» Forvaltnngsplanen fra 2015 nevner flere fuglearter i reservatet: siland, gluttsnipe, rødstilk, sangsvane, fiskemåse, strandsnipe, svartand, laksand, stokkand, ærfugl og trane. Sangsvane er en uønsket fremmed art som er observert hekkende her. Referanser